Haci Bekir, magazinul de dulciuri din Istanbul, are o tradiție de peste două secole. Este deschis din 1777.
Haci Bekir este un magazin de dulciuri cu o tradiție de peste două secole. Este deschis în Istanbul încă din 1777, de pe vremea sultanilor. Pe lângă tradiționalul lokum, se găsesc și tot felul de bomboane, halva, biscuiți și prăjituri.
Haci Bekir este un butic cu o tradiţie de peste două secole. Povestea sa începe în 1777, când Bekir Effendi a început să pregătească lokum pentru curtea sultanului. Magazinul de lokum şi alte dulciuri turceşti se află în zona Eminonu, din oraşul de pe Bosfor. Acum, afacerea este gestionată de o descendentă a primului proprietar. Leyla Celalyan: "Simt presiunea tot timpul, pentru că această afacere de familie a supravieţuit timp de 242 de ani. A trecut peste cele două războaie mondiale şi alte războaie importante sau crize economice. Sunt foarte mândră de acest lucru, pentru că facem tot ce putem pentru a menţine întotdeauna acelaşi gust pentru produsele noastre." Chiar dacă toate minunăţiile din magazinul de dulciuri pot fi comandate online, sfatul general este ca fiecare să ia primul avion până la Istanbul şi să le încerce chiar acolo.Magazinul Haci Bekir şi-a păstrat aerul de odinioară. Pe lângă tradiţionalul lokum, se găsesc şi tot felul de bomboane, halva, biscuiţi şi prăjituri.